Ľubica (okres Kežmarok)

Ľubica je obec na Slovensku v okrese Kežmarok.

V obci je rímskokatolícky kostol Panny Márie Nanebovzatej z roku 1250 a kostol Ducha Svätého zo 14. storočia.

V obci je aj gréckokatolícka cerkev Zosnutia presvätej Bohorodičky z roku 1930. Pod farnosť Ľubica spadajú aj gréckokatolíci v Kežmarku. V rokoch 1983-1989 bol farárom v Ľubici Ján Babjak, SJ, v súčasnosti metropolita a arcibiskup Gréckokatolíckej cirkvi na Slovensku.

Obec bola v rokoch 1974 - 1992 mestskou časťou Kežmarku.

Časti obce

Zaľubica (od roku 1996 ulica Pod lesom) 
Časť Zaľubica je vzdialená od Ľubice približne 2 kilometre. Od jej vzniku v roku 1952 až do roku 1960 bola súčasťou bývalého vojenského obvodu Javorina, ktorý bol zrušený v roku 2011. Sídlisko s názvom Zaľubica vzniklo v roku 1952 ako hospodársky dvor s bytmi pre zamestnancov poľnohospodárskej správy a pre lesníkov Vojenských lesov a majetkov Kežmarok. 

Do roku 1960 to bola samostatná obec vo vojenskom výcvikovom priestore (VVP) Javorina. Nariadením vlády SSR bola pričlenená k obci Ľubica a zároveň vyňatá z VVP Javorina. V roku 1974 bola s obcou Ľubica pričlenená k mestu Kežmarok ako mestská časť Zaľubica. V roku 1992 bola odčlenená spolu s obcou Ľubica od Kežmarku. V roku 1996 po snahe o osamostatnenie bol obecným zastupiteľstvom obce Ľubica a vtedajším starostom zmenený názov z miestnej časti obce Zaľubica na ulicu Pod lesom.

Slávni rodáci 
 Daniel Fröhlich (1595 - 1648), slovenský matematik, astronóm a geograf
 Rudolf Scholz (1832 - 1896), lesný inžinier
Štefan Harabin (* 4. máj 1957 ), sudca

Galéria

Referencie

Externé odkazy 
 Stránka obce
 www.apsida.sk - profil Kostola sv. Ducha
 www.apsida.sk - profil Kostola Nanebovzatia Panny Márie

Iné projekty

Zdroj 
 Obvodný vojenský úrad Javorina, petičný výbor za osamostatnenie, obecný úrad Ľubica a archív Vojenských lesov a majetkov Kežmarok. 

 
Obce okresu Kežmarok
Slovenské geografické výhonky